Diari Oficial de la Generalitat Valenciana


Sumari del DOGV 10940, del 13-02-2025 (2025/1981)

RESOLUCIÓ de 4 de febrer de 2025, de la Secretaria Autonòmica d'Educació, per la qual es reassigna la coordinació del programa de capacitació digital «Competències digitals per a la infància (CODI)» al centre educatiu CEP Lluís Vives, de Massanassa (79737331).
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10237

Data del DOGV
:   13-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1981

CVE
:   BMIF-D-4296-4526

Data del document
:   04-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * alfabetització digital
    * ensenyament secundari
    * ensenyament primari

El Ple de la Conferència Sectorial d'Infància i Adolescència celebrat el dia 13 de desembre de 2022 va aprovar l'assumpte denominat Acord pel qual s'aprova la proposta de distribució territorial, i li va donar la conformitat, per import de 50 milions d'euros, de fons per a la formació en competències digitals per a xiquetes, xiquets i adolescents en situació de vulnerabilitat, per a les comunitats i ciutats autònomes susceptibles de ser beneficiàries en el marc del programa «Competències digitals per a la infància (CODI)» del PRTR. Este acord es va modificar en el Consell de Ministres del 27 de desembre de 2023.

L'ús d'estos fons s'ha concretat a través de la Resolució de 7 d'agost de 2024, per la qual es convoca un programa de capacitació digital en el marc del programa C19.I01.P04, Competències digitals per a la infància (CODI), dirigit a l'alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025 (DOGV 9931, 06.09.2024).

La convocatòria s'ha resolt el 2 de desembre de 2024 (DOGV 10030, 09.12.2024) mitjançant l'autorització del desenrotllament del programa CODI als centres docents de titularitat de la Generalitat que figuren en el seu annex I, als quals s’assigna el nombre d'accions formatives que s'indiquen en l’annex esmentat, i que han d'impartir-se sota la coordinació i pel personal docent indicat, respectivament, en els annexos I i II d'esta resolució.

Després del nomenament com a inspector d'Educació de la persona designada en l'anterior resolució per a coordinar el programa CODI en el centre educatiu CEP Lluís Vives, de Massanassa, amb codi 59870868, la direcció del centre ha sigut assumida per Esther Llorca Llácer.

Este canvi directiu implica la reassignació de la coordinació del programa CODI, atenent el que es disposa en l'apartat resolutiu sext de l’esmentada Resolució de 7 d'agost de 2024 (DOGV 9931, 06.09.2024).

A conseqüència de l'anterior, en virtut de les atribucions que conferix l'apartat resolutiu vint-i-dosé de la Resolució de 7 d'agost de 2024, per la qual es convoca un programa de capacitació digital en el marc del programa C19.I01.P04, Competències digitals per a la infància (CODI), dirigit a l'alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025 (DOGV 9931, 06.09.2024),

RESOLC

*Primer. Designació de la persona coordinadora del programa «Competències digitals per a la infància – CODI»*

Es designa com a persona coordinadora del programa «Competències digitals per a la infància - CODI», dirigit a l'alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025, a Esther Llorca Llácer en el centre CEP Lluís Vives, de Massanassa, amb codi de centre 97160686.

*Segon*

Modificació de l'annex I de la Resolució de 2 de desembre de 2024, de la Secretaria Autonòmica d'Educació, de la convocatòria de sol·licitud de desenrotllament d'un programa de capacitació digital en el marc del programa C19.I01.P04, Competències digitals per a la infància (CODI), dirigit a l'alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025 (DOGV 10734 / 09.12.2024)

A conseqüència de la designació arreplegada en l'apartat anterior, l'annex I de la Resolució de 2 de desembre de 2024, de la Secretaria Autonòmica d'Educació, de la convocatòria de sol·licitud de desenrotllament d'un programa de capacitació digital en el marc del programa C19.I01.P04, Competències digitals per a la infància (CODI), dirigit a l'alumnat entre 9 i 17 anys de centres docents de titularitat de la Generalitat, dins del Pla de recuperació, transformació i resiliència, per al curs 2024-2025 (DOGV 10211, 09.12.2024), es modifica en el següent sentit:

On diu:

|  |  |  |  |  |  |  |  |
| --- | --- | --- | --- | --- | --- | --- | --- |
| Centre educatiu | | | | Coordinació | | | |
| *Codi* | *Nom del centre* | *Localitat* | *Accions formatives* | *DNI/NIE* | *Cognom 1* | *Cognom 2* | *Nom* |
| 48485804 | CEP LLUÍS VIVES | MASSANASSA | 6 | \*\*\*4033\*\* | CRESPO | ROMERA | SALVADOR |

  

Ha de dir:

|  |  |  |  |  |  |  |  |
| --- | --- | --- | --- | --- | --- | --- | --- |
| Centre educatiu | | | | Coordinació | | | |
| *Codi* | *Nom del centre* | *Localitat* | *Accions formatives* | *DNI/NIE* | *Cognom 1* | *Cognom 2* | *Nom* |
| 78567457 | CEP LLUÍS VIVES | MASSANASSA | 6 | \*\*\*6398\*\* | LLORCA | LLÁCER | ESTHER |

  

*Tercer. Eficàcia*

La present resolució produirà efectes a partir de l'endemà de publicar-se en el *Diari Oficial de la Generalitat Valenciana*.

Contra esta resolució, que esgota la via administrativa, podrà interposar-se un recurs potestatiu de reposició davant d’este mateix òrgan en el termini d'un mes a partir de l'endemà de la publicació de la present resolució en el *Diari Oficial de la Generalitat Valenciana*, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé un recurs contenciós administratiu en el termini de dos mesos, computat en els termes anteriors, de conformitat amb el que s'establix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que les persones interessades puguen interposar qualsevol altre recurs que estimen pertinent.

  

València, 4 de febrer de 2025

(p. d. R 07.08.2024; DOGV 9931, 06.09.2024)

Daniel McEvoy Bravo

Secretari autonòmic d’Educació